මේරාර්ගේ දින පොත

මේරාර්ගේ දින පොත ( ජාෆ් පැපිරසය ලෙසින්ද හැඳින්වෙන) යනු  අවුරුදු 4,500 කට වඩා පෙරදී, වැඩ පරීක්ෂකයා (සෙහෙජ්) යන අභිධානය ලත් මේරාර් නම්වූ  මධ්‍යම තරාතිරමෙහි නිලධාරියෙක් විසින් ලියැවුණු පැපිරස් සටහන් පොත් පෙළකි. අප විසින් දැනට දන්නා පෙළ සහිත පැපිරස් ලේඛන අතරින් පැරණිතමය වන ඒවා, 4වන රාජවංශයෙහි  කූෆූ පාරාවෝගේ 27වන රාජ්‍ය කාල වසර දක්වා කාල නිර්ණය කෙරෙයි. 

(හෛරාතික) චිත්‍රාක්ෂර අනුසාරයෙන් ලියැවුණු මෙම පෙළ, බොහෝ ලෙසින් සමන්විත වන්නේ මේරාර් සහ ඔහුගේ කණ්ඩායමෙහි දිනපතා වැඩකටයුතු ලැයිස්තුවකි. හොඳින්ම සංරක්ෂිත කොටස් (පැපිරස් ජාෆ් ඒ සහ බී) වෙතින් ලේඛනගත කෙරෙන්නේ  ටූරා ගල් වල සිට ගීසා දක්වා බෝට්ටුවෙන් සුදු  හුණුගල් කුට්ටි  ප්‍රවාහණය  පිළිබඳවය.

රතු මුහුදෙහි වෙරළෙහි වාඩි එල්-ජාෆ් හිදී  බෝට්ටු ගබඩා කර තැබීම සඳහා මිනිසුන් විසින් තැනුනු ගල්ගුහා වලට ඉදිරියෙන් වළ දමා තිබුනු මෙම පැපිරස් ලේඛන 2013 වසරෙහිදී සොයාගෙන ගොඩ ගෙන ඇත්තේ,    පැරිස්-සෝබෝන් විශ්වවිද්‍යාලයෙහි  පියර් ටැලට්  නමැති සහ ග්‍රෙගරි මර්හාර්ඩ් නමැති පුරාවිද්‍යාඥයින්ගේ අධීක්ෂණය යටතෙහිවූ ප්‍රංශ මෙහෙයුමක් විසිනි.     

ආශ්‍රිත